เจ้าที่เข้าฝันให้โชค หนุ่มใหญ่คนพัทลุง เฮงถูกรางวัลที่ 1 รับ 6 ล้าน
เครดิตภาพ เมืองลุงโพสต์,คนรับซื้อของเก่าวัย 54 ปีที่พัทลุง ดวงเฮงถูกหวยรางวัลที่ 1 รับ 6 ล้านบาท เป็นเศรษฐีใหม่ในพริบตา เผยพระพรหมเจ้าที่มาเข้าฝันให้โชค ตีความฝันเป็นตัวเลข 903 ซื้อสลาก 989903 มา 1 ใบก็ถูกเลย,เมื่อเวลาประมาณ 22.00 น. วันที่ 16 พฤศจิกายน 2561 ที่ผ่านมา ผู้สื่อข่าวได้เดินทางไปยังบ้านหลังหนึ่งบน ถนนเพียรพิบูลย์ ต.คูหาสวรรค์ ในเขตเทศบาลเมืองพัทลุง ซึ่งเป็นบ้านของนายสุระพล บุญประเสริฐ อายุ 54 ปี อาชีพรับซื้อของเก่า ที่ดวงเฮงกลายเป็นเศรษฐีใหม่ไปในพริบตา หลังจากที่รางวัลสลากกินแบ่งรัฐบาล วัลที่ 1 ประจำงวดวันที่ 16 พฤศจิกายน 2561 ทำให้กลายเป็นเศรษฐีเงิน 6 ล้านในพริบตา,นายสุระพล บุญประเสริฐ อายุ 54 ปี คนรับซื้อของเก่า ที่ดวงเฮงรายนี้ กล่าวว่า เมื่อหลายวันก่อนภรรยาของตนที่ป่วยเป็นอัมพฤกษ์ แต่ยังช่วยเหลือตัวเองได้ ฝันว่ามีพระพรหมเจ้าที่ ที่ตนตั้งศาลไว้หน้าบ้านมาเข้าฝันให้โชค จนตัวเองได้ตีความฝันเป็นตัวเลข 903 ตนก็นำไปซื้อสลากกินแบ่งรัฐบาลที่มีเลขท้ายเป็นเลข 903 มา 1 ใบ มาหลายงวดแต่พลาดรางวัลสลากกินแบ่งทุกครั้ง อย่างไรก็ตามล่าสุดตนก็ยังมั่นใจว่าความฝันของภรรยาจะต้องเป็นความจริง ล่าสุดเมื่อวันที่ 16 พฤศจิกายน 2561 ตนจึงได้ออกไปซื้อสลากกินแบ่งหมายเลข 989903 มา 1 ใบ ก็ปรากฏว่าตรงกับรางวัลที่ 1 ตนและครอบครัวนำสลากไปตรวจจนแน่ใจ และได้นำสลากดังกล่าวไปถ่ายรูปและแจ้งความไว้ที่ สภ.เมืองพัทลุง ไว้เพื่อเป็นหลักฐาน เพื่อป้องกันเรื่องวุ่นวายที่จะเกิดขึ้นเหมือนกับข่าวฉาวโฉ่ตามสื่อมวลชนต่างๆ ที่ผ่านมา,คนดวงเฮงถูกรางวัลที่ 1 กล่าวอีกว่า หลังจากนี้ตนก็จะใช้ชีวิตตามปกติ และจะยึดอาชีพรับซื้อของเก่าต่อไป ส่วนเงินนั้นจะนำไปซื้อบ้านหลังที่พักอาศัยอยู่ เพราะก่อนหน้านี้ยังเป็นบ้านเช่า และได้ติดต่อเจ้าของบ้านเพื่อขอซื้อไว้เรียบร้อยแล้ว และจะสร้างบ้านให้แม่วัย 73 ปีด้วยอีกหลัง พร้อมกันนั้นตนก็จะนำเงินส่วนที่เหลือพาภรรยาไปรักษาอาการป่วยอัมพฤกษ์ และโรครูมาตอยด์ และจะแบ่งให้ลูกๆ ทั้ง 3 คน ที่มีอาชีพรับจ้างในร้านสรรพสินค้าแห่งหนึ่งจำนวน 2 คน ส่วนเงินที่เหลือจะเก็บไว้เป็นทุนการศึกษาของลูกชายคนสุดท้องที่กำลังเรียนอยู่ชั้น ป.5 อยู่ในขณะนี้ พร้อมกันนั้นก็จะนำเงินอีกส่วนหนึ่งไปทำบุญด้วย เนื่องจากภรรยาของตนเป็นคนมีนิสัยชอบทำบุญอยู่แล้ว,ผู้สื่อข่าวรายงานอีกว่า สำหรับสลากกินแบ่งรัฐบาล ฉบับวันที่ 16 พ.ย. 61 นั้น มีชาวพัทลุงถูกรางวัล จำนวน 2 คน แต่อีก 1 คน กลับเก็บตัวเงียบ โดยไม่นำความแจ้งต่อพนักงานสอบสวนแต่อย่างใด เพราะกลัวเป็นข่าว ข่าวคืบหน้าจะรายงานให้ทราบต่อไป.
คนรับซื้อของเก่าวัย 54 ปีที่พัทลุง ดวงเฮงถูกหวยรางวัลที่ 1 รับ 6 ล้านบาท เป็นเศรษฐีใหม่ในพริบตา เผยพระพรหมเจ้าที่มาเข้าฝันให้โชค ตีความฝันเป็นตัวเลข 903 ซื้อสลาก 989903 มา 1 ใบก็ถูกเลย
ถูกหวย,รางวัลที่1,พัทลุง,เจ้าที่ให้โชค,เลขเด็ด,ข่าวทั่วไป